03/11/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
RP 2016/25464 Bases do Programa de adquisición e cesión de vehículos aos clubes de remo e piragüismo da provincia da Coruña para a mellora da realización das actividades deportivas durante o ano 2016

Por resolución da Presidencia núm.25464, do 31 de outubro de 2016, aprobáronse as Bases reguladoras do programa de adquisición e cesión de vehículos aos clubes de remo e piragüismo da provincia da Coruña para a mellora da realización das actividades deportivas durante o ano 2016, que se transcriben de seguido. O principal obxectivo é facilitar a realización de actividades aos clubes de remo e piragüismo da provincia da Coruña a través da adquisición, por parte da Deputación, de vehículos e a súa posterior cesión ás ditas entidades. As entidades poderán presentar unha única solicitude para algunha das seguintes finalidades: - Transporte de material deportivo inventariable. - Transporte das persoas deportistas Só se poderá solicitar un único vehículo, que pode ser con adaptación homologada ou sen ela, acondicionada para carga e/ou descarga ou para posibles adaptacións segundo precisen posteriormente. As adaptacións específicas que non se contemplen nas prescricións técnicas deben ir por conta da entidade, sempre que garde relación coa actividade anteriormente citada. Solicitar este programa é unicamente compatible con presentarse en 2016 á convocatoria FO104 (infraestruturas e equipamento deportivo durante o ano 2016) sempre que o obxecto subvencionado sexa distinto do solicitado. Os clubes de remo e piragüismo da provincia da Coruña poderán optar á selección, sempre que cumpran os requisitos expresados nas bases 5 e 6 das bases reguladoras xerais das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, ano 2016, e ademáis estar rexistradas, como entidade deportiva sen ánimo de lucro no Rexistro de entidades deportivas de Galicia. (Decreto 85/2014, do 3 de xullo, DOG do 18 de xullo de 2014. O prazo de presentación de solicitudes determinarase no anuncio de publicación da convocatoria do presente programa no BOP, a través do Sistema Nacional de Publicacións de Subvencións. Ademais da documentación relacionada na base 7.2 das bases reguladoras xerais, as entidades solicitantes teñen que achegar, de xeito telemático: Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. A resolución do programa realizarase en dúas fases: Primeira fase.- Valoración e selección de entidades beneficiarias Esta primeira fase realizarase de acordo co disposto nas bases 8.1 e 8.2 das bases reguladoras xerais das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, ano 2016. A selección das peticións determinarase unha vez consideradas as actividades que se van realizar, ponderando as seguintes circunstancias: No caso de empate darase prioridade á entidade con maior número de persoas usuarias das actividades. Segunda fase.- Adquisición e cesión dos vehículos Logo de terse aprobada a resolución definitiva de entidades beneficiarias, na que poderán incluirse suplentes, darase traslado ao Servizo de Patrimonio e Contratación para os efectos de tramitar a adquisición dos vehículos e formalizar as cesións correspondentes. Establécese un plazo orientativo de entrega dos vehículos que oscilaría entre os 6 e 10 meses dende o traslado da Resolución definitiva de entidades beneficiarias, ao Servizo de Patrimonio e Contratación. A Coruña, 31 de outubro de 2016 O PRESIDENTE O SECRETARIO Valentín González Formoso José Luis Almau Supervía